รร.ดัง กทม. ประกาศหยุดเรียนข้ามปี หลัง “โควิด” ระบาดใหม่
รร.ดัง กทม. ประกาศหยุดเรียนข้ามปี หลัง "โควิด" ระบาดใหม่
20 ธ.ค. 2563

ผู้สื่อข่าวรายงานว่า สืบเนื่องจากกรณีพบผู้ติดเชื้อโควิด-19 ในพื้นที่ จ.สมุทรสาคร เฉียด 700 รายแล้ว ทั้งยังพบผู้ติดเชื้อในจังหวัดใกล้เคียง ซึ่งรวมถึงกรุงเทพมหานครด้วยนั้น
ล่าสุดส่งผลให้สถานศึกษาหลายแห่งในพื้นที่จ.สมุทรสาคร และกรุงเทพฯ ต้องประกาศหยุดการเรียนการสอน เพื่อป้องกันการแพร่ระบาดของเชื้อไวรัสโควิด-19 ดังนี้

โรงเรียนอัสสัมชัญคอนแวนต์ กรุงเทพฯ ขอให้ผู้ปกครองและนักเรียนที่พักอาศัยในพื้นที่จังหวัดสมุทรสาคร หยุดเรียนเป็นกรณีพิเศษตั้งแต่ 21 ธ.ค.63 และมาเรียนตามปกติในวันจันทร์ที่ 4 ม.ค.64 โดยทางโรงเรียนไม่ถือเป็นการขาดเรียน

รร.กรุงเทพคริสเตียนวิทยาลัย ประกาศหยุดทำการเรียนการสอนเป็นกรณีพิเศษ ตั้งแต่วันจันทร์ที่ 21-พุธที่ 23 ธ.ค. และหยุดช่วงเทศกาลคริสต์มาส/ปีใหม่ระหว่างวันที่ 24 ธค.63-3 มค.64

โรงเรียนวัฒนาวิทยาลัย หยุดเรียนตั้งแต่ 21 ธ.ค.63 และมาเรียนตามปกติในวันจันทร์ที่ 4 ม.ค.64

รร.เขมมะสิริอนุสสรณ์ ให้นักเรียนหยุดเรียนออนไลน์ที่บ้าน ตั้งแต่วันที่ 21-25 ธ.ค.63 หากสถานการณ์คลี่คลาย รร.จะแจ้งให้ทราบอีกครั้ง